Document ID: 31998R1232

31998R1232
L 177/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1232/98 НА КОМИСИЯТА
от 17 юни 1998 година
за изменение на Регламент (ЕИО) № 3696/93 на Съвета относно статистическата класификация на продукти по дейности (КПД) в Европейската икономическа общност
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3696/93 на Съвета от 29 октомври 1993 г. относно статистическата класификация на продукти по дейност в Европейската икономическа общност (1), и по-специално член 5, буква б) от него,
като има предвид, че с Регламент (ЕИО) № 3696/93 се създаде статистическа класификация на продуктите по дейност, оттук нататък наричана КПД, за да се изпълни изискването за статистика в Общността;
като има предвид, че внесените изменения в Хармонизираната система и Комбинираната номенклатура съгласно Регламент (ЕО) № 2448/95 на Комисията от 10 октомври 1995 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (2) изискват внасяне на незначително изменение в КПД и привеждане в съответствие и поясняване на текстовете;
като има предвид, че след изменението на КПД ще е необходим преходен период;
като има предвид, че предвидените в настоящия регламент мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (3),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3696/93 се заменя с приложението към настоящия регламент.
Член 2
Препратките към ХС/КН се актуализират въз основа на версията на ХС/КН от 1996 г.
Член 3
1. Националните класификации на продукти въз основа на КПД трябва да се приведат в съответствие най-късно до 31 декември 1998 г.
2. Комисията може да удължи този краен срок за период от не повече от две години, ако е необходимо привеждане в съответствие на националните статистически системи.
Член 4
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 юни 1998 година.

Labels: 7
3
19